CELEX: 32013R0559
Language: fi
Date: 2013-06-18 00:00:00
Title: Neuvoston täytäntöönpanoasetus (EU) N:o 559/2013, annettu 18 päivänä kesäkuuta 2013 , tiettyihin Guinea-Bissaun tasavallan rauhaa, turvallisuutta tai vakautta uhkaaviin henkilöihin, yhteisöihin ja elimiin kohdistuvista rajoittavista toimenpiteistä annetun asetuksen (EU) N:o 377/2012 11 artiklan 1 kohdan täytäntöönpanosta

19.6.2013   
            
            
               FI
            
            
               Euroopan unionin virallinen lehti
            
            
               L 167/1
            
         NEUVOSTON TÄYTÄNTÖÖNPANOASETUS (EU) N:o 559/2013,
   annettu 18 päivänä kesäkuuta 2013,
   tiettyihin Guinea-Bissaun tasavallan rauhaa, turvallisuutta tai vakautta uhkaaviin henkilöihin, yhteisöihin ja elimiin kohdistuvista rajoittavista toimenpiteistä annetun asetuksen (EU) N:o 377/2012 11 artiklan 1 kohdan täytäntöönpanosta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tiettyihin Guinea-Bissaun tasavallan rauhaa, turvallisuutta tai vakautta uhkaaviin henkilöihin, yhteisöihin ja elimiin kohdistuvista rajoittavista toimenpiteistä 3 päivänä toukokuuta 2012 annetun neuvoston asetuksen (EU) N:o 377/2012 (1) ja erityisesti sen 11 artiklan 1 ja 4 kohdan,
   sekä katsoo seuraavaa:
   
               (1)
            
            
               Neuvosto hyväksyi 3 päivänä toukokuuta 2012 asetuksen (EU) N:o 377/2012.
            
         
               (2)
            
            
               Neuvosto on tarkastellut kaikilta osin asetuksen (EU) N:o 377/2012 liitteessä I olevaa luetteloa henkilöistä, joihin sovelletaan mainitun asetuksen 2 artiklan 1 ja 2 kohtaa. Neuvosto on päätynyt siihen, että asetuksen (EU) N:o 377/2012 liitteessä I lueteltuihin henkilöihin olisi edelleen sovellettava asetuksessa säädettyjä erityisiä rajoittavia toimenpiteitä.
            
         
               (3)
            
            
               Päätöslauselman 2048 (2012) nojalla perustettu Yhdistyneiden kansakuntien turvallisuusneuvoston komitea on 20 päivänä maaliskuuta 2013 saattanut ajan tasalle tiedot, jotka koskevat yhtä nimettyä henkilöä. Neuvosto on mainitun komitean päätöksen täytäntöön panemiseksi hyväksynyt täytäntöönpanopäätöksen 2013/293/YUTP (2) Guinea-Bissaun rauhaa, turvallisuutta ja vakautta uhkaaviin henkilöihin, yhteisöihin ja elimiin kohdistuvista rajoittavista toimenpiteistä annetun päätöksen 2012/285/YUTP täytäntöönpanosta.
            
         
               (4)
            
            
               Asetuksen (EU) N:o 377/2012 liitteessä I olevaa tätä henkilöä koskevaa kohtaa olisi näin ollen muutettava tämän mukaisesti,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EU) N:o 377/2012 liite I tämän asetuksen liitteessä esitetyn mukaisesti.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Luxemburgissa 18 päivänä kesäkuuta 2013.
      
         
            Neuvoston puolesta
         
         
            Puheenjohtaja
         
         P. HOGAN
      
   
   
      (1)  EUVL L 119, 4.5.2012, s. 1.
   
      (2)  Ks. tämän virallisen lehden sivu 39.
   
      LIITE
      Korvataan asetuksen (EU) N:o 377/2012 liitteessä I olevaa jäljempänä mainittua henkilöä koskevat tiedot seuraavasti:
      
         
                     Nimi
                  
                  
                     Tunnistamistiedot
                     (syntymäaika ja -paikka, passin/henkilökortin numero jne.)
                  
                  
                     Luetteloon merkitsemisen perusteet
                  
                  
                     Luetteloon merkitsemisen päivämäärä
                  
               
                     ”Majuri Idrissa DJALÓ
                  
                  
                     Kansalaisuus: Guinea-Bissaun
                     Syntymäaika: 18. joulukuuta 1954
                     Virka-asema: Asevoimien esikuntapäällikön protokollaneuvonantaja ja myöhemmin eversti ja armeijan esikunnan protokollapäällikkö
                     Passi: AAISO40158
                     Myöntämispäivä: 2.10.2012
                     Myöntämispaikka: Guinea-Bissau
                     Voimassaolon päättymispäivä: 2.10.2015
                  
                  
                     12.4.2012 tehdystä vallankaappauksesta vastuun ottaneen ”sotilasjohdon” yhteyshenkilö ja aktiivisimpia jäseniä. Hän oli yksi ensimmäisistä upseereista, joka teki julkisesti tiettäväksi kuuluvansa ”sotilasjohtoon” allekirjoittamalla yhden sen ensimmäisistä tiedonannoista (nro 5, 13.4.2012). Kuuluu myös sotilastiedusteluun.
                  
                  
                     18.7.2012”